Електротехнички факултет у Београду Принципи Софтверског Инжењерства (СИ3ПСИ)



Пројектни задатак

Систем за заказивање термина у салонима лепоте

(MojSalon)

NajlePSI тим

Београд, школска година 2021/22

*САДРЖАЈ*

1. [Увод 4](#_bookmark0)
   1. [Тим 4](#_bookmark1)
   2. [Резиме 4](#_bookmark2)
   3. [Намена документа и циљна група 4](#_bookmark3)
2. [Опис проблема 4](#_bookmark4)
   1. [Основна Поставка 4](#_bookmark5)
3. [Категорије корисника 5](#_bookmark6)
   1. [Гост 5](#_bookmark7)
   2. [Регистровани корисник 5](#_bookmark8)
   3. [Салон 5](#_bookmark9)
   4. [Администратор 5](#_bookmark10)
4. [Опис производа 6](#_bookmark11)
   1. [Преглед архитектуре система 6](#_bookmark12)
   2. [Преглед карактеристика 6](#_bookmark13)
5. [Функционални захтеви 7](#_bookmark14)
   1. [Регистрација нових корисника 7](#_bookmark15)
   2. [Ауторизација (логовање) постојећих корисника 7](#_bookmark16)
   3. [Преглед салона 7](#_bookmark17)
   4. [Претрага салона 7](#_bookmark18)
   5. [Функционалности Салона 7](#_bookmark19)
      1. [Формирање и уређивање понуде 7](#_bookmark20)
      2. [Прихватање/одбијање захтева за заказивање 7](#_bookmark21)
      3. [Измена профила 8](#_bookmark22)
      4. [Контакт корисничке подршке 8](#_bookmark23)
   6. [Функционалности администратора 8](#_bookmark24)
   7. [Функционалности Регистрованих корисника 8](#_bookmark25)
      1. [Заказивање услуга салона 8](#_bookmark26)
      2. [Оцењивање салона 8](#_bookmark27)
      3. [Преглед историје заказаних термина 8](#_bookmark28)
6. [Претпоставке и ограничења 9](#_bookmark29)
7. [Квалитет 9](#_bookmark30)
8. [Нефункционални захтеви 9](#_bookmark31)
   1. [Системски захтеви 9](#_bookmark32)
   2. [Остали захтеви 9](#_bookmark33)
9. [Захтеви за корисничком документацијом 10](#_bookmark34)
10. [План и приоритети 10](#_bookmark35)

**СПИСАК ИЗМЕНА**

|  |  |  |  |
| --- | --- | --- | --- |
| **Датум** | **Верзија** | **Места измене** | **Аутор** |
| **14.3.2022.** | 1.0 | Основна верзија | Даница |
|  |  |  | Јаковљевић, |
|  |  |  | Петар Јововић, |
|  |  |  | Михајло Мицић, |
|  |  |  | Никола Брковић |
|  | | | |
|  | | | |
|  | | | |
|  | | | |
|  | | | |
|  | | | |
|  | | | |
|  | | | |
|  | | | |

# Увод

## Тим

Чланови тима NajlePSI су:

* + - Даница Јаковљевић 19/0305
    - Петар Јововић 19/0352
    - Михајло Мицић 17/0565
    - Никола Брковић 14/0647

## Резиме

Пројекат ***MojSalon*** је део практичне наставе предмета Принципи софтверског инжењерства. Апликација је намењена свима који желе да закажу термин у салонима лепоте попут козметичких или фризерских салона.

## Намена документа и циљна група

Текст који следи дефинише проблеме које апликација решава, намену апликације, функционалности које она пружа, захтеве који су постављени и идеје за даље унапређивање. Документ је намењен члановима тима, и клијенту, како би се дефинисала материја коју треба моделовати.

# Опис проблема

У овом одељку, дат је опис проблема и интерпретација његовог решења.

## Основна Поставка

Увидевши проблематику у спором проналажењу слободних термина у салонима лепоте као и у томе да готово не постоји адекватна *web* апликација која пружа преглед ових услуга на једном месту добили смо идеју за израду *web* апликације **MojSalon**. Идеја је да олакшамо прегледност слободних термина и заказивање термина у салонима лепоте. Корист овакве апликације је вишеструка, а првенствено уштеда новца и времена.

# Категорије корисника

Постоје четири категорије корисника: Гост, Регистровани корисник, Салон и Администратор. Описи сваке категорије су у наставку.

## Гост

Гост сајта је корисник који има најмање привилегије. Има могућност да прегледа услуге салона, њихове цене, расположиве термине и да се региструје.

## Регистровани корисник

Регистровани корисник поред основних функционалности које има гост има и могућност да се улогује са корисничким именом и шифром. Након тога може да закаже термин, види листу својих термина и управља истим. Такође доступна му је историја заказаних термина и оцењивање салона.

## Салон

Салон има могућност да се улогује са корисничким именом и шифром. Може да прихвати или одбије корисников захтев за заказивање, као и да управља терминима и услугама које нуди.

## Администратор

Администратор је корисник који има највише привилегија.

Руководи постојећим корисницима и салонима и одобрава нове.

# Опис производа

У овом одељку се даје преглед система, и карактеристика које се нуде његовим корисницима.

## Преглед архитектуре система

Пројекат ће бити реализован коришћењем PHP технологије, уз примену фрејмворка и додатних библиотека. Постојаће сервер на којем је база података MySQL. У бази ће се чувати сви неопходни подаци о корисницима као и објаве са сајта.

За сам изглед сајта биће коришћени HTML, CSS, JavaScript.

## Преглед карактеристика

|  |  |
| --- | --- |
| **Корист за корисника** | **Карактеристика која је обезбеђује** |
| Независност корисника од времена приступа услугама система | Систем је on‐line, корисник може у сваком тренутку да приступи систему и користи његове услуге, довољно је да има приступ интернету. |
| Приступ са било ког уређаја повезаног на интернет | Интерфејс заснован на HTML‐у и PHP‐у даје ту могућност |
| Сигурност и поверљивост информација | Приступ сајту штити се ауторизацијом корисника. Сви подаци корисника ће бити строго чувани и неће се прослеђивати никоме. |
| Систем је ажуран | Салони у реалном времену ажурирају расположивост термина. |

# Функционални захтеви

Овде се дефинишу функционалности које систем треба да пружи различитим категоријама корисника.

## Регистрација нових корисника

Корисник који нема налог има могућност да направи свој налог уношењем личних података. Подаци ће се чувати у бази података. Корисник ће потом увек имати могућност приступања свом налогу путем опције логовања, уношењем свог корисничког имена и шифре.

## Ауторизација (логовање) постојећих корисника

Врши се уносом корисничког имена и лозинке; унети подаци се морају поклапати са подацима у бази података. За све кориснике, пријављивање се врши на исти начин. Након успешног пријављивања на систем, корисник може да интерагује са системом на онај начин који је дозвољен скупом функционалности који му је додељен.

## Преглед салона

Свако ко приступи сајту има могућност прегледа салона и њихових услуга. Услуге ће због лакше организације бити подељене у секције, те ће свако одабиром одређене секције моћи да види услуге одређене тематике.

## Претрага салона

Претрага салона и њихових услуга по локацији, називу, цени, попустима.

## Функционалности Салона

У овом одељку се дефинишу функционалности које су предвиђене за Салоне.

* + 1. **Формирање и уређивање понуде**

Салон има могућност додавања нових услуга и измене постојећих услуга.

* + 1. **Прихватање/одбијање захтева за заказивање**

Салон има могућност прихватања захтева за заказивање термина

поједине услуге као и могућност одбијања захтева.

* + 1. **Измена профила**

Салон може мењати одређене податке на свом профилу (нпр. контакт телефон).

* + 1. **Контакт корисничке подршке**

Салон може мењати контактирати корисничку подршку.

## Функционалности администратора

* + - Прихватање/одбијање захтева за регистрацију
    - Блокирања регистрованих корисника
    - Претрага регистрованих корисника

## Функционалности Регистрованих корисника

У овом одељку се дефинишу функционалности које су предвиђене за Регистроване кориснике.

* + 1. **Заказивање услуга салона**

Регистровани корисници имају могућност прављења захтева за заказивање термина у неком од салона.

* + 1. **Оцењивање салона**

Регистровани корисници имају могућност оцењивања салона и остављања коментара.

* + 1. **Преглед историје заказаних термина**

Регистровани корисници имају могућност прегледа заказаних термина од тренутка активирања профила.

# Претпоставке и ограничења

Потребно је тежити јединственом дизајну читавог сајта. Потребно је чувати податке о ауторизацији, и обезбедити да не дође до неовлашћеног приступа.

Систем треба пројектовати тако да претрага и заказивање услуга буду што лакши. Треба омогућити претрагу по различитим критеријумима (цена, расположивост, оцена…).

У првој верзији пројекта неће бити омогућено електронско плаћање.

# Квалитет

Потребно је извршити тестирање методом црне кутије свих горе наведених функционалности. Потребно је извршити тестирање капацитета и брзине одзива и отпорности на грешке. Такође, потребно је посебну пажњу посветити спречавању уноса малициозног SQL кода, који би уништио базу података.

# Нефункционални захтеви

## Системски захтеви

За извршавање серверског дела потребно је да постоји подршка за PHP сервис на датом Web серверу. Потребно је обезбедити компатибилност корисничког интерфејса са већином познатих интернет претраживача. Дизајн стране на одређеном корисничком интерфејсу не треба много да одступа од оригиналног

## Остали захтеви

Перформансе при одзиву система треба да буду у задовољавајућим границама. Дизајн страница треба да буде визуелно динамичан и да омогућава што једноставније претраживање и сналажење на сајту.

# Захтеви за корисничком документацијом

Потребно Салонима и у њима се налазе упутства за регистрацију и верификацију, додавање услуга и вођење профила.

# План и приоритети

Примарно, потребно је обезбедити следеће:

* Преглед услуга салона
* Регистрација нових корисника
* Логовање постојећих корисника
* Постављање и измена услуга салона
* Претрага салона
* Преглед и измена профила
* Оцењивање и коментарисање салона
* Основне администраторске функције

У плану је и израда Android апликације, као и могућност рекламирања на нашем сајту.